España - Biquipedia, a enziclopedia libre

# España

### De Biquipedia

Reino de España

(En detalle) | (En detalle)

Lema nazional: Plus Ultra (latín; «Más allá»)
Luenga ofizial | Español1
Capital | Madrid
Rei | Chuan Carlos I
Presidén d'o gubierno | José Luis Rodríguez Zapatero
Aria - Total - % augua | Posizión 50ª 504.782 km² 1,04%
Poblazión - Total (2007) - Densidá | Puesto 27º 45.116.894 88,3 ab/km²
PIB - Total (2005) - PIB/capita | Posizión 14ª 1.026.340 millons de US$ 24.803 US$
Moneda | Euro (€, EUR)2
Zona oraria en estiu | CET (UTC+1)3 CEST (UTC+2)3
Inno | Marcha Real
Dominio Internet | .es
Codigo telefonico | +34
Miembro de: UE, ONU, OTAN, OCDE, OSCE

1 Son cofizials o catalán/balenziano en Cataluña, Comunidá Balenziana e Islas Balears; l'aranés en a Bal d'Arán; o gallego en Galizia ; y l'euskera en o País Basco y Nabarra.
2 Dende 1868 y dica 1999, a peseta.
3 Salbo en Canarias, an ye una ora menos: UTC+0 en ibierno y UTC+1 en estiu.

O Reino d'España ye un estato miembro d'a Unión Europeya (UE) situato en o sudueste d'Europa, an ocupa 6 sietenas partis d'a Peninsula Iberica. Tamién poseye partis d'o suyo territorio en o Mar Mediterranio (as islas Balears), en l'Ozián Atlantico (as islas Canarias), asinas como dos enclaus en o norte d'o continén africán (as ziudaz autonomas de Zeuta y Melilla y l'enclau de Llibia en os Perinés Franzeses.

En o suyo territorio peninsular truxa mugas terrestres con Franzia, an tien o enclau de Llibia y o Prenzipau d'Andorra en o norte, con Portugal en l'ueste, asinas como con a colonia britanica de Chibraltar en o sur. En os suyos territorios africans, truxa mugas terrestres y maritimas con Marruecos.

Antimás, tien atra serie de destritos y posesions menors no continentals como as islas Chafarinas, o Peñón de Bélez d'a Gomera y as islas d'o Peñón d'Alhucemas, toz fren a la costa de Marruecos; asinas mesmo, reclama a soberanía d'o islot Prexil, autualmén letigato con Marruecos, sin estar posesión ofizial de denguno d'os dos. A isla d'Alborán, as islas Columbretes y una serie d'islas e isloz fren a as suyas mesmas costas replenan os suyos territorios.

Se mantién tamién o pleito por a soberanía d'o peñón de Chibraltar con o Reino Unito, a lo tiempo que Portugal no reconoxe a soberanía española sobre a redolada pazense d' Olibenza.

## [Editar] Istoria

Articlo prenzipal: Istoria d'España

## [Editar] Gubierno y politica

Articlo prenzipal: Gubierno y politica d'España

### [Editar] Gubierno

España ye establida como una monarquía parlamentaria dende o establimiento d'a suya Constituzión en 1978. As clamadas Alteras Instituzions d'o Estau son:

- A Casa Reyal
- As Cortes Chenerals
  - O Congreso d'os Deputaus
  - O Senau
- O Consello Cheneral d'o Poder Chudizial
- O Trebunal Constituzional

A suya funzión pende en articular os poders d'o Estau (executibo, lexislatibo y chudizial) y equilibrar-ne as relazions de poder.

### [Editar] Politica

Os partius politicos y cualizions que autualmén cuentan con representazión en o Congreso u lo Senau son, por orden alfabetico:

- Bloque Nacionalista Galego (BNG)
- Chunta Aragonesista (CHA)
- Cualizión Canaria (CC)
- Convergència i Unió (CiU)
- Esquerra Republicana de Catalunya (ERC)
- Eusko Alkartasuna EA
- Izquierda Unida (IU)

- Iniciativa per Catalunya Verds (ICV)
- Nafarroa Bai (Na-Bai)
- Partido Aragonés Regionalista (PAR)
- Partido Nacionalista Vasco (PNV-EAJ)
- Partido Popular (PP)
- Partido Socialista Obrero Español (PSOE)

Os partius politicos y cualizions presens nomás en conzellos u parlamentos autonomicos en l'autualidá, a lo marguin d'os zitaus antis, son:

- Alternativa Popular Canaria (APC) (Canarias)
- Andecha Astur (AA) (Prenzipau d'Asturias)
- Bloc Nacionalista Valencià (BNV) (Comunidá Balenziana)
- Centro Democrático y Social (CDS)
- Euskal Herritarrok (EH): autualmén ilegalizau por apolochía d'o terrorismo.
- Iniciativa por La Orotava (IpO) (Canarias)
- Partido Andalucista (PA) (Andaluzía)
- Partíu Asturianista (PAS) (Asturias)
- Partido Nacionalista Canario (PNC) (Canarias)

- Partido Regionalista de Cantabria (PRC) (Cantabria)
- Partit Socialista de Mallorca - Entesa Nacionalista (PSM-EN) (Islas Balears)
- Tierra Comunera-Partido Nacionalista Castellano (TC-PNC) (Burgos)
- Unió Valenciana (UV) (Comunidá Balenziana)
- Unión del Pueblo Leonés (UPL) (Lión)
- Unión del Pueblo Navarro (UPN) (Nabarra)
- Unión Renovadora Asturiana (URAS) (Asturias)

## [Editar] Comunidaz autonomas y probinzias

Articlos prenzipals: Comunidaz autonomas d'España y probinzias d'España

Mapa d'España, dibisión territorial.

Comunidaz autonomas
| Abitans (2000) | Abitans (2005)
--- | --- | ---
Andaluzía | 7.340.052 | 7.829.202
Aragón | 1.189.909 | 1.266.972
Prenzipau d'Asturias | 1.076.567 | 1.074.504
Islas Balears | 845.630 | 980.472
Canarias | 1.716.276 | 1.962.193
Cantabria | 531.159 | 561.638
Castiella-La Mancha | 1.734.261 | 1.888.527
Castiella y Lión | 2.479.118 | 2.501.534
Cataluña | 6.261.999 | 6.984.196
Comunidá Balenziana | 4.120.729 | 4.672.657
Estremadura | 1.069.420 | 1.080.823
Galizia | 2.731.900 | 2.760.179
Comunidá de Madrid | 5.205.408 | 5.921.066
Rechión de Murzia | 1.149.329 | 1.334.431
Comunidá Foral de Nabarra | 543.757 | 592.482
País Basco | 2.098.596 | 2.123.791
A Rioxa | 264.178 | 300.685
Ziudaz autonomas
Zeuta | 75.241 | 74.771
Melilla | 66.263 | 65.252

O país, seguntes a Constituzión bichén en l'autualidá, ye una nazión, formada debez por nacionalidaz y rechions. Os orichens d'o estau español pueden trobar-sen en a unión matrimonial d'os reinos meyebals de Castiella y Aragón —formaus debez por a unión d'atros reinos anteriors— a remates d'o sieglo XV en tiempos d'o reinau d'os Reis Catolicos, cuan se produze a unificazión pulitica, replenada con a unión d'o Reino de Nabarra, o Reino de Granada y atros territorios. Un enanto d'unificazión instituzional posterior ocurre en o reinau de Zelipe V, que farcha una forma d'estau zentralizada que se mantién dic'a bichén Constituzión .

O país pende de 17 Comunidaz Autonomas y 2 Ziudaz Autonomas que ye una organizazión analoga a la d'os estaus federals. Poseyen un amplo ran d'autonomía, poders lechislatibos, de presupuesto, alministratibos y executibos en as competenzias esclusibas que o estau zentral guaranzia a cada comunidá a trabiés d'un Estatuto d'autonomía.

Cada comunidá autonoma se dibide en una u barias probinzias, fendo un total de 52.

## [Editar] Cheografía

Articlo prenzipal: Cheografía d'España

Situada en Europa Ozidental, ocupa la mayor parti d'a Peninsula Iberica y, difuera d'era, dos archipielagos (o d'as Islas Canarias en l'Ozián Atlantico y o d'as Islas Balears en o Mar Mediterranio) y dos ziudaz, Zeuta y Melilla, en o norte d'Africa.

En amplaria territorial ye o terzer país d'Europa (escluyida Rusia), por dezaga d' Ucraína y Franzia, y o segundo mayor d'a Unión Europeya.

As mugas fesicas d'España son, prenzipalmén, os d'a Peninsula Iberica, a cuala truxa con Portugal. Este país y l'Ozián Atlantico a l'ueste, o Mar Mediterranio a l'este, l'Estreito de Gibraltar a lo sur y os Perinés, chunto con o Golfo de Bizcaia y o Mar Cantabrico a lo norte .

Os prenzipals sistemas monterizos son: Perinés, Sistema Iberico, Carpetana, Oretana y Rallas Beticas (Subbetica y Penibetica).

## [Editar] Economía

Articlo prenzipal: Economía d'España

Con un PIB de 798.672 millons d'euros (2004) y una renta per capita de 22.690 dolars EEUU (2004), España ye una d'as grans economías europeyas y a güeitena mundial. L' asperanza de bida d'a suya poblazión ye entre as 3 más puyadas d'o mundo y a mortalidá infantil entre as más baxas.

## [Editar] Demografía

Articlo prenzipal: Demografía d'España

España contaba con 40.499.791 abitans a l'1 de chinero de 2000, 45.116.894 abitans a l'1 de chinero de 2007. En 2003 acullió lo 50% d'a inmigrazión estracomunitaria ent'a UE, sobre tot de ziudadans en situazión ilegal magrebíes, subsajarianos y latinoamericáns. A soziedá española concara en iste inte os desafíos cheneraus por as dificultaz d'asimilazión e integrazión d'ixos treballadors.

### [Editar] Arias metropolitanas

As arias metropolitanas que eban más de 300.000 abitans en 2003 son as siguiens:

- Madrid 5.603.285
- Barzelona 4.667.136
- Balenzia 1.875.288
- Sebilla 1.294.081
- Malaga 1.019.292
- Bilbao 946.829
- Asturias (Gijón-Ubieu) 850.097

- Alicán 676.237
- Zaragoza 656.922
- Bayía de Cádiz (Cádiz-Jerez d'a Muga) 623.528
- As Palmas de Gran Canaria 609.628
- Murzia 557.583
- Palma de Mallorca 462.010
- Granada 450.439

- Balladolid 427.562
- Bigo 420.672
- Santa Cruz de Tenerife 409.621
- San Sebastián 395.758
- A Coruña 388.692
- Tarragona 348.921
- Cordoba 318.628

## [Editar] Cultura

Fiestas
Calendata | Nome | Notas
--- | --- | ---
1 de chinero | Añada nueba |
6 de chinero | Epifanía | Reis Magos
19 de marzo | San Chusé |
Marzo u abril | Semana Santa |
1 de mayo | Diya d'o Treballo |
25 de chulio | Santiago Apóstol |
15 d'agosto | Asunzión |
12 d'otubre | Birolla Nazional Española | Birchen d'o Pilar
1 de nobiembre | Diya de Toz os Santos |
6 d'abiento | Diya d'a Constituzión | Calendata aprebazión d'a Constituzión de 1978
8 d'abiento | Inmaculada Conzeuzión |
25 d'abiento | Diya de Nabidá | Naxenzia de Chesús

Articlo prenzipal: Cultura d'España

### [Editar] Fiestas nazionals

Antimás d'as festibidaz nazionals, cada Comunidá Autonoma cuenta con dos festibos, y cada monezipio, con atros dos, estando en total as fiestas ofiziales en España, 15.

### [Editar] Arte

Articlo prenzipal: Arte d'España

- Arquiteutura de España
- Escultura en España
- Comic en España
- Literatura de España
- Mosica folclorica d'España
- Pintura d'España

### [Editar] Esportes

- Fútbol en España
- Boleibol en España

## [Editar] Beyer tamién

- Etnografía d'España
- Idiomas d'España
- Relichión en España
- Seguranza sozial en España
- Portes en España
- Torismo en España

## [Editar] Enrastres esternos

- Estadisticas d'España en o CIA World Factbook
- Zeñe de libertá de prensa - 29º sobre 139 países

Países d'Europa
Albania | Alemaña | Andorra | Armenia | Austria | Azerbayán | Belarrusia | Belchica | Bosnia e Erzegobina | Bulgaria | Croazia | Cheorchia | Chipre | Chequia | Dinamarca | Eslobaquia | Eslobenia | España | Estonia | Finlandia | Franzia | Grezia | Islandia | Irlanda | Italia | Kasajstán | Letonia | Liechtenstein | Lituania | Lusemburgo | Mazedonia | Malta | Moldabia | Monaco | Montenegro | Noruega | Ongría | Países Baxos | Polonia | Portugal | Reino Unito | Rumanía | Rusia | San Marino | Serbia | Suezia | Suiza | Turquía | Ucraína | Ziudat d'o Baticano

Retrieved from "http://an.wikipedia.org../../../e/s/p/Espa%C3%B1a.html"

Categorías: Países d'Europa | Países | España

##### Views

- Articlo
- Descusión
- Current revision

##### Rechirar

##### Atras luengas

- Afrikaans
- Alemannisch
- አማርኛ
- Anglo Saxon
- العربية
- ܐܪܡܝܐ
- Asturianu
- Aymar
- Azərbaycan
- Boarisch
- Žemaitėška
- Беларуская
- Беларуская (тарашкевіца)
- Български
- Bislama
- বাংলা
- Brezhoneg
- Bosanski
- Català
- Zamboangueño
- Нохчийн
- Cebuano
- Corsu
- Česky
- Kaszëbsczi
- Чăвашла
- Cymraeg
- Dansk
- Deutsch
- Zazaki
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Võro
- Føroyskt
- Français
- Arpitan
- Furlan
- Frysk
- Gaeilge
- Gàidhlig
- Galego
- Avañe'ẽ
- ગુજરાતી
- Gaelg
- Hak-kâ-fa
- Hawai`i
- עברית
- हिन्दी
- Hrvatski
- Hornjoserbsce
- Krèyol ayisyen
- Magyar
- Հայերեն
- Interlingua
- Bahasa Indonesia
- Ilokano
- Ido
- Íslenska
- Italiano
- ᐃᓄᒃᑎᑐᑦ
- 日本語
- Lojban
- ქართული
- 한국어
- कश्मीरी - (كشميري)
- Kurdî / كوردي
- Коми
- Kernewek
- Latina
- Ladino
- Lëtzebuergesch
- Limburgs
- Líguru
- Lingála
- Lietuvių
- Latviešu
- Malagasy
- Māori
- Македонски
- മലയാളം
- मराठी
- Bahasa Melayu
- Malti
- Ekakairũ Naoero
- Nahuatl
- Nnapulitano
- Plattdüütsch
- Nedersaksisch
- नेपाली
- नेपाल भाषा
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Nouormand
- Diné bizaad
- Occitan
- Иронау
- Kapampangan
- Polski
- Piemontèis
- پښتو
- Português
- Runa Simi
- Rumantsch
- Romani
- Română
- Armãneashce
- Русский
- Сибирской
- Sardu
- Sicilianu
- Scots
- Sámegiella
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- seSotho
- Svenska
- Kiswahili
- தமிழ்
- Tetun
- Тоҷикӣ
- ไทย
- Tagalog
- faka-Tonga
- Tok Pisin
- Türkçe
- Reo Mā`ohi
- Удмурт
- Українська
- اردو
- Vèneto
- Tiếng Việt
- West-Vlams
- Volapük
- Winaray
- ייִדיש
- 中文
- Bân-lâm-gú
- 粵語